Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: is felhívott 45/1993. (VII. 2.) AB határozatában az Alkotmánybíróság a következőket állapította meg: „... A bizottsági előzetes állásfoglalások mindenképpen olyan hatáskör-korlátozást eredményeznek, amelyek törvényességi
Paragraph Index: 606

is felhívott 45/1993. (VII. 2.) AB határozatában az Alkotmánybíróság a következőket állapította meg: „... A bizottsági előzetes állásfoglalások mindenképpen olyan hatáskör-korlátozást eredményeznek, amelyek törvényességi szempontból azonos megítélés alá esnek a hatáskör elvonásával.” (ABH 1993, 484, 485.) Az Alkotmánybíróság szerint a bizottsági meghallgatások, véleményezések is korlátozzák a jegyző munkáltatói jogkörének gyakorlását. Az Alkotmánybíróság a Ktv. és az Ötv. hivatkozott rendelkezései összevetése alapján megállapította, hogy az osztályvezetői besorolással, valamint az osztályvezetői álláshelyek betöltésével kapcsolatos rendelkezések megalkotása során a képviselő-testület túllépte rendeletalkotási hatáskörét, mert törvény által szabályozott társadalmi viszony rendezésére törvényi felhatalmazás nélkül alkotott szabályokat. Felhatalmazás hiányában az önkormányzat képviselő-testülete rendeletében nem állapíthat meg a képviselő-testület hivatala köztisztviselői jogviszonyát érintő olyan előírásokat és nem szabhat olyan feltételeket, amelyek a Ktv. rendelkezéseivel ellentétesek. Mivel az Alkotmánybíróság az Ör. 53. § (3) bekezdés b) pontja második bekezdésének törvényellenességét állapította meg, ezért az indítványban kifogásolt rendelkezések megsemmisítéséről határozott. Az Alkotmánybíróság a határozat ben való közzétételét az Abtv. 41. §-a alapján rendelte el. Dr. Bihari Mihály s. k., Dr. Strausz János s. k., alkotmánybíró előadó alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 759/H/1999. Az Alkotmánybíróság 44/2000. (XI. 24.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírás törvényellenességének megállapítására és megsemmisítésére irányuló kezdeményezés tárgyában meghozta a következő határozatot: Az Alkotmánybíróság megállapítja, hogy Balassagyarmat Város Önkormányzata Képviselő-testületének az üzletek működéséről és a belkereskedelmi tevékenység folytatásának egyes feltételeiről szóló 10/1999. (IV. 23.) számú rendelete 2. §-a alkotmányellenes, ezért azt megsemmisíti. 2000/114. szám Az Alkotmánybíróság ezt a határozatát a ben közzéteszi. INDOKOLÁS I. Balassagyarmat Város Önkormányzatának Képviselőtestülete megalkotta az üzletek működéséről és a belkereskedelmi tevékenység egyes feltételeiről szóló 10/1999. (IV. 23.) számú rendeletét (a továbbiakban: Ör.). Az Ör.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes